ธปท.ชี้เอสแอนด์พีปรับเครดิตไทยจากศก.ดีขึ้น
ธปท.ชี้เอสแอนด์พีปรับมุมมองไทยดีขึ้น เนื่องจากพื้นฐานเศรษฐกิจไทยปรับดีขึ้น เชื่อไม่เป็นปัจจัยกดดันเงินทุนไหลเข้าเพิ่มขึ้น เพราะตลาดตอบรับข่าวไปแล้ว
9 ธ.ค. 2553

ธปท.ชี้เอสแอนด์พีปรับมุมมองไทยดีขึ้น เนื่องจากพื้นฐานเศรษฐกิจไทยปรับดีขึ้น เชื่อไม่เป็นปัจจัยกดดันเงินทุนไหลเข้าเพิ่มขึ้น เพราะตลาดตอบรับข่าวไปแล้ว
นางผ่องเพ็ญ เรืองวีรยุทธ ผู้ช่วยผู้ว่าการ สายตลาดการเงิน ธนาคารแห่งประเทศไทย(ธปท.) กล่าวว่าการประกาศปรับมุมมองเศรษฐกิจไทยที่ดีขึ้นของบริษัทจัดอันดับความน่าเชื่อถือ สแตนดาร์ดแอนด์พัวร์ หรือ เอสแอนด์พี จากมุมมองเป็นลบ เปลี่ยนเป็นมุมมองที่มีเสถียรภาพมากขึ้นนั้นน่าจะเป็นตัวสะท้อนปัจจัยพื้นฐานเศรษฐกิจไทยที่ปรับดีขึ้นอย่างต่อเนื่อง ทำให้ต่างชาติมองเห็น แต่การปรับมุมองที่ดีขึ้นเหล่านี้จะน่าจะเป็นปัจจัยทำให้แรงกดดันเงินทุนจากต่างประเทศสนใจไหลเข้ามาลงทุนในไทยเพิ่มขึ้น เนื่องจากการปรับเครดิตดังกล่าวตลาดน่าจะตอบรับข่าวไปแล้ว อย่างไรก็ตามยังต้องติดตามดูสถานการณ์เคลื่อนย้ายเงินทุนไหลเข้าต่อไป 
"ปฎิเสธไม่ได้ว่าที่เอสแอนด์พีปรับมุมมองเราดีขึ้น เพราะพื้นฐานเศรษฐกิจเราดีขึ้น ซึ่งต่างขาติเขาเห็น แต่การที่เรามีพื้นฐานดีจะทำให้มีเงินลงทุนเลือกมาลงทุนโดยตรงในธุรกิจต่างๆกับเราเพิ่มขึ้นหรือไม่คงเร็วไปที่จะประเมิน ยังต้องตามดุในระยะยาวด้วย"นางผ่องเพ็ญกล่าว